སྐྱབས་རྗེ་གྲུབ་དབང་དཀོན་མཆོག་བསྟན་འཛིན་ཉི་མ་རིན་པོ་ཆེ་ནི།འབྲི་གུང་ཞྭ་ལྷ་ཁང་གི་ཉེ་འདབས་སུ་འདས་རྗེས་ཉིས་སྟོང་བཞི་བརྒྱ་དྲུག་བཅུ་རེ་བརྒྱད་པ་སྟེ་རབ་བྱུང་བཅོ་ལྔ་པའི་ཤིང་བྱི་ལོརསྤྱི་ལོ༡༩༢༤ལོར།ཡབ་ནི་རྩིང་མཁན་དང་།ཡུམ་ཉི་སྐྱིད་ལྷ་མོ་གཉིས་ཀྱི་སྲས་སུ་འཁྲུངས།སྲིང་མོ་གཉིས་ཡོད།ཆུང་ངུ་ནས་འབྲི་གདན་བྱང་ཆུབ་གླིང་དུ་བཙུན་པ་མཛད་དེ།གྲྭ་ཚང་གི་འདོན་ཆོས་སོགས་ལ་སློབ་གཉེར་ནན་ཏན་གནང་།སྐབས་དེར་གྲྭ་ཆུང་དམར་མགོ་ཞེས་འབོད།ཚོགས་ཆོས་རྒུ་འགྲིམས་ཏེ།གསེར་ཁང་གི་སྐུ་གཉེར་དང་ཆབ་རིལ་གནང་དུས་ཐུགས་ཁྲོ་སླ་བས་གཞན་གྱིས་མ་འགྲིག་པ་ཙམ་ལ་ཕྱག་འཇུག་ཀྱང་གནང་སྐད།སྭཀ་བཙུན་པས་ཉིད་ལ་ལེ་འདོགས་ཀྱི་གཞི་མ་གྲུབ་པས་རང་བཞིན་གྱིས་ནོན་པར་གྲགས།རྒྱལ་ཚབ་བརྒྱད་ར་ལས་རབ་བྱུང་དང་བསྙེན་རྫོགས་སྟབས་གཅིག་ཏུ་ཞུས་ཏེ་དགེ་སྦྱོང་གི་དངོས་པོ་བདག་གིར་བཞེས།སྔ་གོང་སྐྱབས་མགོན་ཞི་བའི་ཞབས་ཀྱིས་ཡང་རིར་མཚམས་གྲྭ་ཤར་ནུབ་དང་།གླིང་གི་དྲག་རིམ་ལ་བདེ་མཆོག་དབང་ཆེན་གནང་སྐས།རྗེས་འདི་གཟན་གྱི་འོག་ནས་འཛུལ་བས་ཐར་ཏེ་དབང་ཆེན་འཐོབ་པའི་སྐལ་ལྡན་དུ་གྱུར།